Navodilo za izpolnjevanje 

Prijava škode na kmetijskih pridelkih zaradi posledic suše v letu 2026


Za prijavo škode izpolnite in podpišite Obrazec 2 – Ocena škode v tekoči kmetijski proizvodnji na pridelkih, povzročene po naravni nesreči.


Podatke vpišite pravilno in čitljivo.


1. Podatki o nesreči in nosilcu kmetijskega gospodarstva
Vpišite:
· Ime in priimek nosilca kmetijskega gospodarstva,
· davčno številko nosilca,
· naslov nosilca,
· KMG-MID iz registra kmetijskih gospodarstev,
· številko transakcijskega računa (TRR).

Podatke lahko preverite v Zbirni vlogi za leto 2026 oziroma v evidencah kmetijskega gospodarstva.

2. Ocena škode za kulture, ki jih je poškodovala SUŠA
Za posamezno prizadeto kulturo vpišite:
· GERK – številko GERK-a, na katerem je nastala škoda, 
· VRSTA KULTURE ALI NASADA – naziv prizadete kulture, 
· ŠIFRA – šifro prizadete kulture iz veljavnega seznama kmetijskih kultur, 
· RAZRED DONOSA – pustite prazno, 
· ZMANJŠANJE LETNEGA PRIDELKA V % – vpišite dejanski odstotek poškodovanosti (npr. 40 %), 
· POVRŠINA POŠKODOVANE KULTURE V GERK-u – vpišite dejansko površino poškodovane kulture na posameznem GERK-u v arih, 
· ŠKODA EUR – pustite prazno, 
· ZAVAROVALNICA / št. zavarovalne police – če je pridelek zavarovan, vpišite številko zavarovalne police; če ni zavarovan, pustite polje prazno. 
Če je na istem GERK-u več različnih kultur, navedite vsako kulturo posebej.

Pri izpolnjevanju si pomagajte s podatki iz Zbirne vloge za leto 2026 in priloženim seznamom kmetijskih kultur s šiframi. URSZR tudi na svoji uradni strani posebej opozarja, da je za vnos potrebna šifra kulture.

3. Možnost za kmetijsko dejavnost

Podatke za izpolnitev navedenega vzamete iz Zbirne vloge za leto 2026.

PROSIMO, DA OBRAZEC ČITLJIVO IN POPOLNO IZPOLNITE TER PODPISANEGA oddate osebno v glavno pisarno Občine Kočevje, po pošti na naslov Občina Kočevje, Ljubljanska cesta 26,1330 Kočevje ali po elektronski pošti na glavna.pisarna@kocevje.si.


Rok za oddajo vlog je 23. september 2026.



Pogoji za ocenjevanje škode

V skladu s 45. členom Uredbe o metodologiji za ocenjevanje škode (Uradni list RS, št. 67/03, 79/04, 33/05, 81/06 in 68/08) se škoda zaradi neugodnih vremenskih razmer ocenjuje na kmetijskih pridelkih, če je uničenega več kot 30 % običajne letne kmetijske proizvodnje posameznega kmetijskega pridelka na posameznem kmetijskem gospodarstvu. 
V skladu z 49. členom iste uredbe se škoda po posameznem kmetijskem gospodarstvu oceni le, če skupna površina prizadetih kmetijskih zemljišč, ki jih uporablja gospodarstvo, dosega ali presega 1 ha primerljivih kmetijskih površin. 
Za 1 ha primerljivih kmetijskih površin se šteje:
· 1 ha njiv ali vrtov, 
· 2 ha travnikov ali ekstenzivnih sadovnjakov, 
· 4 ha pašnikov, 
· 0,25 ha plantažnih sadovnjakov, vinogradov ali hmeljišč, 
· 0,2 ha drevesnic, trsnic in matičnih hmeljišč, 
· 8 ha gozdov, 
· 5 ha gozdnih plantaž, 
· 6 ha barjanskih travnikov ali drugih površin.

